CELEX: 62014CN0603
Language: sl
Date: 2014-12-29 00:00:00
Title: Zadeva C-603/14 P: Pritožba, ki jo je El Corte Inglés, S.A. vložila 29. decembra 2014 zoper sodbo Splošnega sodišča (tretji senat) z dne 15. oktobra 2014 v zadevi T-515/12, El Corte Inglés/UUNT – English Cut (The English Cut)

30.3.2015   
            
            
               SL
            
            
               Uradni list Evropske unije
            
            
               C 107/17
            
         
      Pritožba, ki jo je El Corte Inglés, S.A. vložila 29. decembra 2014 zoper sodbo Splošnega sodišča (tretji senat) z dne 15. oktobra 2014 v zadevi T-515/12, El Corte Inglés/UUNT – English Cut (The English Cut)
      (Zadeva C-603/14 P)
      (2015/C 107/24)
      Jezik postopka: španščina
      
         Stranki
      
      
         Pritožnica: El Corte Inglés, S.A. (zastopnik: J.L. Rivas Zurdo, odvetnik)
      
         Druga stranka v postopku: Urad za usklajevanje na notranjem trgu (znamke in modeli)(UUNT)
      
         Predlog
      
      
                  —
               
               
                  Sodba Splošnega sodišča z dne 15. oktobra 2014 v zadevi T-515/12 naj se v celoti razveljavi.
               
            
                  —
               
               
                  Strankam, ki tej pritožbi nasprotujejo, naj se naloži plačilo stroškov.
               
            
         Pritožbeni razlogi in bistvene trditve
      
      
                  1.
               
               
                  
                     Prvi pritožbeni razlog temelji na izkrivljanju dejanskega stanja, ker je Splošno sodišče – na podlagi tega, da je odbor za pritožbe UUNT ugotovil obstoj pojmovne podobnosti – v sodbi z dne 15. oktobra 2014 presodilo, da je pojmovna podobnost, ki obstaja med znaki, majhna podobnost.
               
            
                  2.
               
               
                  
                     Drugi pritožbeni razlog temelji na kršitvi prava Skupnosti, ker naj bi Splošno sodišče nepravilno uporabilo člen 8(1)(b) Uredbe (ES) št. 207/2009 z dne 26. februarja 2009 (1).
               
            
                  3.
               
               
                  
                     Tretji pritožbeni razlog temelji na kršitvi prava Skupnosti, ker naj bi Splošno sodišče nepravilno uporabilo člen 8(5) Uredbe (ES) št. 207/2009 z dne 26. februarja 2009.
               
            
         (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, 24.3.2009, str. 1).